ಯಾಂಗ್ ವಾನ್ (ಪದ್ಯದಾರ್)

**ಯಾಂಗ್ ವಾನ್** (ಸುಮಾರ್ ೧೬೦೨-೧೬೪೪; ಸರಳೀಕೃತ ಚೀನೀ: 杨宛; ಸಾಂಪ್ರದಾಯಿಕ ಚೀನೀ: 楊宛; ಪಿನ್ಯಿನ್: ಯಾಂಗ್ ವಾನ್; ಗೌರವಾನ್ವಿತ: ವಾನ್ಶು 宛叔) ಲಾಂಜಿನಾಂಜಿ ಕಾಲೊಡು ನಂಜಿಂಗ್ ಕಾಲೊಡು ಕ್ವಿನ್ಹುಯಿ ಮನರಂಜನೆದ ಜಿಲ್ಲೆಡ್ ಪ್ರಸಿದ್ಧ ಆಯಿನ ಕೋರ್ಟ್ ಸನ್   ಕವಿತ್ರಿಲೆಡ್ಒರ್ತಿಯೇ  ಆದಿತ್ತೆರ್.  

ಯಾಂಗ್ ವಾನ್ ನ ಕುಟುಂಬದ ಹಿನ್ನೆಲೆ ಗೊತ್ತಿಜ್ಜಿ. ಯಾಂಗ್ ವಾನ್ ನ ಸುರುತ ಕಾವ್ಯ ಸಂಗ್ರಹ ಝೊಂಗ್ಶಾನ್ ಕ್ಸಿಯಾನ್ (鍾山獻) ಗ್ ಮಾವೊ ಯುವಾನ್ಯಿ ನ ಮುನ್ನೋಟೊಡು ಆರ್ ಸುಮಾರ್ ೧೬೦೨ಡ್ ಪುಟ್ಟುವೆರ್ ಪಂಡ್ದ್ ಪನ್ಪೆರ್. ಆಂಡಲಾ, ಅವೇ ಮುನ್ನುಡಿಡ್, ಮಾವೊ ಯುವಾನ್ಯಿ ಯಾಂಗ್ ವಾನ್ ಅರೆನ ಮಾರ್ಗದರ್ಶನೊಡು ಶಿಕ್ಷಣ ಪಡೆಯೆರ್ ಪಂದ್ ಪನ್ಪೆರ್. ಉಂದು ಬೇತೆ ಮೂಲೊಲೆಗ್ ವಿರುದ್ಧವಾದುಂಡು, ಅವು ಯಾಂಗ್ ವಾನ್ ಮಾವೊ ಯುವಾನ್ಯಿನ್ ಮದಿಮೆ ಆಯೆರೆ ದುಂಬು ಚಿತ್ರಕಲೆ, ಕಬಿತೆ ಬೊಕ್ಕ ಸುಲೇಖನೊಡು ಖ್ಯಾತಿನ್ ಗಳಸೊಂದಿತ್ತೆರ್  ಪನ್ಪಿನವು ಉಂಡು. 

ಕ್ವಿನ್ಹುಯಿ ಮನರಂಜನಾ ಜಿಲ್ಲೆಡ್ ಬುಲೆಯಿನ ಒರ್ತಿ  ಕೋರ್ಟೆಸನ್ ಆಯಿನೆರ್ದಾವರ, ಯಾಂಗ್ ವಾನ್ ಎಲ್ಯ ಪ್ರಾಯೊಡ್ದ್ ಕಲೆತ ತರಬೇತಿನ್ ಪಡೆಯೊಂದಿತ್ತೆರ್. 

ಯಾಂಗ್ ವಾನ್ ಬೇತೆ ಒರಿ ಕೋರ್ಟೆಸನ್ ವಾಂಗ್ ವೀ ನೊಟ್ಟುಗು ಒಂಜಿ ನಿಕಟ ಸಂಬಂಧೊನು ಬುಲೆಪಾಯೆರ್. ವಾಂಗ್ ವೀ ನನೊಂಜಿ ಸರ್ತಿ ಒರಿ ಪುದರ್ ಪೋಯಿನ ಕವಿ ಬೊಕ್ಕ ಪ್ರಯಾಣ ಬರವುದಾರ್ ಆಯೆರ್. ಅಕುಲು ರಡ್ಡ್ ಜನಲಾ ಒರಿ ಒರಿನ್ "ಸ್ವೋರ್ನ್ ಸಿಸ್ಟರ್ಸ್" ಪಂಡ್ದ್ ಲೆಪ್ಪುವೆರ್. ವಾಂಗ್ ವೀ ಯಾಂಗ್ ವಾನ್ ಗ್ ಬರೆತಿನ ಕಬಿತೆಲು ಅಕ್ಲೆನ ನಿಕಟ ಸಂಬಂಧೊನು ಸೂಚಿಸವುಂಡು. ಕ್ವಿನ್ಹುಯಿ ನದಿ ಮನರಂಜನಾ ಪ್ರದೇಶೊದ ದೈವಜ್ಞೆರ್ ಅಕ್ಲೆನ ಸಂಸ್ಕೃತಿ, ಕೌಶಲ್ಯ, ಸಾಹಿತ್ಯ ಬೊಕ್ಕ ಕಲಾತ್ಮಕ ಸಾಧನೆಲೆಗ್ ವಿಶೇಷವಾದ್ ಪುದರ್ ಪೋಯಿನಕುಲು. ಕ್ವಿಯಾನ್ ಕ್ವಿಯಾನ್ ಲಿಯು ರುಶಿ, ವಾಂಗ್ ವೀ, ಬೊಕ್ಕ ಯಾಂಗ್ ವಾನ್ ನ್ ಜಗತ್ತ್ ದ ಬಾರೀ ‌ಮಲ್ಲ ಉಷಾರ್ದ ಬೊಕ್ಕ ಸಂಸ್ಕೃತಿದ ಸುಂದರಿಲು ಪಂಡ್ದ್ ಮೆಚ್ಚಿಯೆರ್. 

ಯಾಂಗ್ ವಾನ್ ಬೊಕ್ಕ ವಾಂಗ್ ವೀ ರಡ್ಡ್ ಜನಲಾ ಮಾವೊ ಯುವಾನ್ಯಿ ಪನ್ಪಿನ ಒರಿ ಮಿಲಿಟರಿ ಅಧಿಕಾರಿ ಬೊಕ್ಕ ವಿದ್ವಾಂಸೆನ ರಡ್ನೇ ಬೊಡೆದಿನಕುಲು. ಮಾವೊ ಯುವಾನ್ಯಿ ಪನ್ಪಿನ ಒರಿ ಕವಿ, ತನ್ನ ರಬ್ನೆ ಬೊಡೆದಿನ ಕಲಾತ್ಮಕ ಸಾಧನೆಲೆನ್ ಮೆಚ್ಚಿಯೆರ್. ಆಂಡಲಾ, ಮಾವೊ ಯುವಾನ್ಯಿ ಯಾಂಗ್ ವಾನ್ ಗ್ ಮಸ್ತ್ ಮೆಚ್ಚುಗೆನ್ ತೋಜಾವೊಂದುಲ್ಲೆರ್ ಪನ್ಪಿನ ಭಾವನೆಡ್ ವಾಂಗ್ ವೀ ಮನೆತನೊನು ಬುಡ್ದು ಪೋಯೆರ್. 

## ಕೆಲಸ
ಮದಿಮೆ ಆಯಿನ ಕೋರ್ಟೆಸನ್ ಲು ಅಕ್ಲೆನ ವೃತ್ತಿಜೀವನೊನು ಬುಡ್ದು ಗೌರವಾನ್ವಿತ ಬುಡೆದಿನ ರೂಪೊಡು ಖಾಸಗಿ ಜೀವನೊನು ನಡಪಾವೊಡು ಪನ್ಪಿನ ನಿರೀಕ್ಷೆ ಇತ್ತ್ಂಡ್. ಆಂಡಲಾ, ಯಾಂಗ್ ವಾನ್ ತನ್ನ ಕಂಡನಿಯನೊಟ್ಟುಗು ಒಂಜಿ ಅಸಾಮಾನ್ಯ ಒಪ್ಪಂದ ಮಲ್ತೆರ್ ಬೊಕ್ಕ ತನ್ನ ವೃತ್ತಿಪರ ಚಟುವಟಿಕೆಲೆನ್ ಮುಂದುವರಿಸಯೆರ್. ಅಕ್ಲೆನ ಮದಿಮೆದ ಜೀವನೊಡು, ಅಲೆನ ಕಂಡನಿಯನ್ ಅರ್ಥ ಮಲ್ಪುನ ಬೊಕ್ಕ ಸಹಿಷ್ಣುತೆಡ್, ಅರೆಗ್ ಕೆಲವು ಪ್ರೇಮ ಸಂಬಂಧೊಲು ಇತ್ತ್ಂಡ್. 

ಮಾವೊ ಯುವಾನ್ ರಾಜಕೀಯ ಕುಸಿತ ಬೊಕ್ಕ ಗಡಿಪಾರ್ ನ್ ಅನುಭವಿಸಯೆರ್, ಉಂದೆರ್ದಾತ್ರ ಆರ್ ಮಸ್ತ್ ಪರಿಯೆರೆ ಸುರು ಮಲ್ತೆರ್. ಆರ್ ೧೬೪೦ಡ್ ತೀರ್ ಪೋಯೆರ್. ವಾಂಗ್ ವೀ ಪಿರಾ ಮದಿಮೆ ಆಯೆರ್, ಬೊಕ್ಕ ಯಾಂಗ್ ವಾನ್ ತನ್ನ ವೃತ್ತಿಜೀವನೊನು ಮುಂದುವರಿಸಯೆರ್. ನಾಲ್ ವರ್ಸೊಡ್ದು ಬೊಕ್ಕ, ಆರ್ ಎಂಬ್ರಾಯಿಡರ್ಡ್ ಯೂನಿಫಾರ್ಮ್ ಗಾರ್ಡ್ ದ ಅಧಿಕಾರಿ ಟಿಯಾನ್ ಹಾಂಗ್ಯುನೊಟ್ಟುಗು ಬಲಿತೆರ್. ಟಿಯಾನ್ ಹಾಂಗ್ಯು ಒರಿ ಅರಮನೆದ ಟಿಯಾನ್ ಶಿಯಿಯಿಂಗ್ ನ ಅಮ್ಮೆ, . 

ಆಂಡ ಟಿಯಾನ್ ಹಾಂಗ್ಯು ಯಾಂಗ್ ವಾನ್ ಗ್ ನಿರೀಕ್ಷೆ ಮಲ್ತಿನಲೆಕ ಸಹಾಯ ಮಲ್ತೊಂದಿಜ್ಜಾಂಡ್; ಬದಲಾದ್, ಯಾಂಗ್ ವಾನ್ ನ್ ಒರ್ತಿ  ಸೇವಕಿಲೆಕ ತೂಯೆರ್ ಬೊಕ್ಕ ಅರೆನ ಮಗಳೆಗ್  ಪಾಠ ಕಲ್ಪಾಯೆರ್. ಟಿಯಾನ್ ಹಾಂಗ್ಯು ಸೈತಿನ ಬುಕ್ಕೊ, ಯಾಂಗ್ ವಾನ್ ಲಿಯು ಡಾಂಗ್ಪಿಂಗ್ ನೊಟ್ಟುಗು ಪಲಾಯನ ಮಲ್ಪೆರೆ ಪ್ರಯತ್ನ ಮಲ್ತೆರ್. ಆಂಡ ಅಕುಲು ಪೋಯೆರೆ ತಯಾರಾವೊಂದು ಇತ್ತಿನಗ, ಜಿಯಾಶೆನ್ ಘಟನೆದ ಪೊರ್ತುಡು ಬೀಜಿಂಗ್ ನ್ ಆಕ್ರಮಣ ಮಲ್ತೆರ್. 

ಯಾಂಗ್ ವಾನ್ ಒರಿ ರೈತೆರ್ನ ವೇಷ ಪಾಡ್ದ್ ನಂಜಿಂಗ್ ಗ್ ವಾಪಸ್ ಪೋಯೆರೆ ಪ್ರಯತ್ನ ಮಲ್ತೆರ್, ಆಂಡ ಸಾದಿಡ್ ದರೋಡೆಕೋರೆರ್ ಅರೆನ್ ಕೆರಿಯೆರ್ ಪಂದ್ ಪನ್ಪೆರ್. 

## ಪದ್ಯ
ಯಾಂಗ್ ವಾನ್ “ಝೊಂಗ್ಶಾನ್ ಕ್ಸಿಯಾನ್ (钟山献)” ಪನ್ಪಿನ ಕೆಲಸೊದ ನಾಲ್ ಸಂಪುಟೊಲೆನ್ ಬರೆಯೆರ್, ಅಂಚನೆ “ಕ್ಸುಜಿ (续集)” ದ ಒಂಜಿ ಸಂಪುಟೊನು ಬೊಕ್ಕ “ಜೈಕ್ಸು (再续)” ದ ಬೇತೆ ಸಂಪುಟೊನು ಬರೆತೆರ್. ಈ ಕೆಲಸೊಲೆನ್ ಅರೆನ ಕಂಡನಿ ಮಾವೊ ಯುವಾನ್ಯಿ ಕಾಲಾನುಕ್ರಮೊಡು ಸಂಗ್ರಹ ಮಲ್ತೆರ್ ಬೊಕ್ಕ ಸಂಪಾದನೆ ಮಲ್ತೆರ್.

ಅರೆನ ಜೀವನೊಡು ಅರೆನ ಅಪಾರ ಪುದರ್ ಇತ್ತ್ಂಡಲಾ, ಕ್ವಿಂಗ್ ರಾಜವಂಶದ ಸುರುತ ಕಾಲೊಡು, ಪೊಣ್ಣುಲೆನ ಕಲಾತ್ಮಕ ಆಚರಣೆಲೆನ ವಿರುದ್ಧ ಬೊಕ್ಕ ಕೋರ್ಟೆಸನ್ ವೃತ್ತಿಗ್ ಸಂಬಂಧಪಟ್ಟಿನ ಆಡಂಬರ ಬೊಕ್ಕ ಲೈಂಗಿಕ ಕ್ರಿಯೆದ ವಿರುದ್ಧ ಬುಳೆಯೊಂದಿತ್ತಿನ ಹಿನ್ನಡೆ ಇತ್ತ್ಂಡ್. ಫಲಿತಾಂಶವಾದ್, ಯಾಂಗ್ ವಾನ್ ಬೊಕ್ಕ ಅಲೆನ ಕೆಲಸೊಲೆನ್ ಖಂಡಿಸಯೆರ್.

ಅಂಚಾದ್ ಆರೆನ ಕಬಿತೆಲೆಡ್ ಬಾರೀ ಕಮ್ಮಿ ಕಬಿತೆಲು ಇನಿಮುಟ್ಟ ಒರಿದ್‌ಂಡ್.

**ಕನೊಕುಲು** ಮಂದ ಚಂದ್ರನ ಕಿರಣೊಲೆನ ರಾತ್ರೆದ ಬೊಲ್ಪುಡು, ಮೌನ ನಿದ್ರೆ ಕಣ್ಣ್ ದ ಅಂಚಿಲೆನ್ ಮುಚ್ಚುಂಡು. ಬರ್ಪಿನ ಬೊಕ್ಕ ಪೋಪಿನ ಕನೊಕುಲೆನ್ ಬುಡ್ದು, ದಾದ ಪದ ಅತ್ತ್ಂಡ ಚಲನೆ [...] ಅಸ್ಥಿರ ಆಪುಜಿ. — ಕ್ಯಾರೊಲ್ನಾ ಲಿಸ್ಟೆನ್ಬೀ ಅನುವಾದ ಮಲ್ತೆರ್

## ಉಲ್ಲೇಕೊಲು

ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್